
                                                                                                                                              Anexa la H.C.L. nr. _____________


PROCEDURA
 DE PUBLICARE A LISTELOR PRIVIND PERSOANELE JURIDICE CARE AU DECLARAT ȘI ACHITAT LA SCADENȚĂ OBLIGAȚIILE FISCALE DE PLATĂ ȘI CARE NU AU OBLIGAȚII FISCALE RESTANTE LA BUGETUL LOCAL AL MUNICIPIULUI MEDGIDIA

       Art. 1 În vederea mediatizării contribuabililor, persoane juridice, care și-au declarat și achitat la scadență obligațiile de plata și  care nu figurează în evidențele fiscale cu obligații fiscale restante, Direcția Economică prin Serviciul Impozite, Taxe Locale și Executare Siliă, publică pe pagina de internet , lista acestor contribuabili, în conformitate cu prevederile art. 162¹ din Legea nr. 207/2015 privind Codul fiscal, cu modificările și completările ulterioare - Anexa 1.
   Art. 2 Lista persoanelor juridice care au declarat și  achitat la scadență obligațiile fiscale de plată și care nu au obligații restante la bugetul local al Municipiului Medgidia se va publica trimestrial, până în ultima zi a primei luni din trimestrul următor celui de raportare calculat de la termenele de plata - 31 martie și 30 septembrie inclusiv, pe site-ul Primariei Municipiului Medgidia - Monitorul Oficial Local, la subeticheta << ALTE DOCUMENTE>>.
   Art. 3 Pentru întocmirea listei se are în vedere faptul că persoana juridică a achitat obligațiile la scadență/termenul de plată prevazut de lege, obligațiile fiscale principale și accesorii, în trimestrul pentru care se realizează publicarea listei.
   La întocmirea listei se au în vedere informațiile referitoare la obligațiile înregistrate în evidențele fiscale ale contribuabililor persoane juridice, existente la nivelul organelor fiscale, la momentul întocmirii listei.
             Art. 4  Lista va cuprinde denumirea contribuabililor și codul de  identificare fiscală.
   Art. 5 În situatia în care se constata erori materiale și/sau omisiuni cu privire la informațiile cuprinse în listele publicate, Direcția Economică prin Serviciul Impozite și Taxe Locale, operează de îndată, modificările informațiilor publicate pentru fiecare contribuabil.
     Prezenta procedură va fi pusă în aplicare începând cu data adoptării hotărârii Consiliului local.
     Anexa nr. 1 face parte integrantă din prezenta procedură.

